Flavaflugila agelajo

La Flavaflugila agelajo (Agelaius thilius) estas specio de birdo de la familio de Ikteredoj kaj genro de Agelajoj kiu enhavas nigrecajn speciojn kiuj havas kolorajn markojn en kapo aŭ ŝultroj.

Ĝi troviĝas en Argentino, Bolivio, Brazilo, Ĉilio, Paragvajo, Peruo kaj Urugvajo. Ties natura habitato estas marĉoj, intertajdaj marĉejoj kaj paŝtejoj ĝis la bordo de humidaj arbaroj. Kareksoj kaj junkejoj estas preferataj vegetalaj aroj. Kutime videblas ĉirkaŭ 800 m.s.m.

En Ĉilio ricevas la nomon de “trile”, kion kelkaj uzas por rilati al la etimologia origino de la hispanlingva nomo de la lando nome [ĉIle] kune kun nomo de rivero, kiun ĉiukaze estus alportintaj indiĝenoj sendita de inkaoj antaŭ la alveno de la hispanoj.

Tiu specio manĝas ĉefe insektojn (ĉefe koleopterojn kaj nur duarange lepidopterojn), araneojn kaj aliajn malgrandajn artropodojn, sed ankaŭ semojn kaj alian vegetalan materialon, kiam tiuj disponeblas (ĉefe somere kaj aŭtune).

Ĝi estas gregema specio kiu formas aron la tutan jaron (pli malgrandajn -6 al 10 individuoj- por manĝado) kaj pariĝas nur por la reprodukta sezono.

Tiu specio estas kazo de klara seksa duformismo, nome la masklo estas ĝenerale nigra kun tre rimarkinda flavaj markoj en ŝultroj, ege kontrastaj sur la nigra fono de flugiloj. La ino ne havas nigran koloron sed anstataŭe estas bruneca supre kaj ne havas flavajn markojn.

 Bibliografio 
 BirdLife International 2004.
 The Birds of Chile, Braulio Arayo kaj Chester, Sharon, Latour, Santiago, Chile, 1993, ISBN 956-7309-01-9
 Birds of the World: a Checklist, James F. Clements, Cornell University Press, 2000, ISBN 0-934797-16-1, pp 880.
 Jaramillo, Álvaro http://www.birdsofchile.com/updates.htm Updated Information - Birds of Chile, konsultita la 29an de januaro 2008.
 Lepage, Denis http://www.bsc-eoc.org/avibase/avibase.jsp?region=cl&pg=checklist&list=clements , Checklist of birds of Chile, en Bird Checklists of the World, Avibase, konsultita la 26an de aprilo 2007.
 South American Checklist Committee, 2008, http://www.museum.lsu.edu/~Remsen/SACCCountryLists.html Species lists of birds for South American countries and territories, konsultita la 29an de januaro 2008.
 1999-2008 http://www.avesdechile.cl/ Aves de Chile, 29a de januaro 2008.
 Annotated Checklist of the Birds of Chile, Manuel Marin, 2004, Ediciones Lynx, ISBN 978-84-87334-59-7.

 Referencoj 

 BirdLife International 2004. Agelasticus thilius . 2006 IUCN Ruĝa Listo de Minacataj Specioj. Konsultita la 25an de julio 2007.

Kategorio:Paseroformaj
Kategorio:Ikteredoj
Kategorio:Birdoj de Ameriko